钦定古今图书集成/明伦汇编/皇极典/第259卷 > 以贤为宝赋〈以勖名霸道邦家之托为韵〉 谢观楚国之君贤人为宝彼则贵于无胫此为尊于有道琢磨仁义而不缁不磷淬砺锋铓而既坚既好皎皎
## 钦定古今图书集成/明伦汇编/皇极典/第259卷 > 以贤为宝赋〈以勖名霸道邦家之托为韵〉 谢观楚国之君贤人为宝彼则贵于无胫此为尊于有道琢磨仁义而不缁不磷淬砺锋铓而既坚既好皎皎

“神爽，棱棱貌清。志一洁而靡垢，行百錬而逾精。非暗
投以取诮，不韫匵以沽名。廉谨在心，命爵而蔑闻铜
臭；文章满腹，掷地而自有金声。洞澈不欺，光芒相烛，
砥名而可尚，砺节而自勖。吐清词之粲粲，心水含珠，
见正色之温温，情田积玉。言错落而无玷，性真明而
不瑕。袖怀荆璞，握有灵蛇。以鉴奸察邪之焕烂，比照”
乘映庑之光华。足可充盈军国，辉耀邦家。何必积满
堂以递矜，易连成而助诈。一非克俭之教，一损不贪
之化。虞君受垂棘而灭，齐国得孙生而霸。徒美其色
映层阙，光能耀夜。殊不知寸阴逾尺璧之珍，一经夺
满籯之价。所以爱兹被褐，重彼迷邦。以清德之惟一，
奚白璧之能双。况各藏器俟时，见几而作。直若弦矢，
颖如锋锷。诚席珍之可任，以柱石之有托。以之绥抚，
而上下康宁，以之守御，而内外胥乐。既《三复》之可验，
奚众口之能铄。则知金玉为宝者，德义之衰；贤人为
宝者，邦家之基。国无日而无事，贤无代而无之。如此
则何必楚也，独二三子之可师。